กวีประชาไท: เป็นกำลังใจให้เธอ
เข้าถ้ำไปท่องเที่ยวเลี้ยวไปไหน เธอหายไปหลายวันแล้วทางแถวถ้ำทีมหมูป่าถ้าหนังเหนียวถูกเคี่ยวกรำ ต้องค่อยคลำหาทางอย่างยากเย็นเยาว์ที่รัก เธอคือนักผจญภัย ความฝันใฝ่ไปสู่ อยากรู้อยากเห็นเป็นอนาคตใหม่ ใช่เธอเป็น ถ้ำฤาเร้นร่างเธอไว้ ให้หาทางถ้ำเคยเป็นที่สุดมนุษย์ถ้ำ คนเคยทำเป็นที่อาศัยไร้เสือสางที่ปลอดภัยในป่าเถื่อนยุคเลือนราง ผ่านยุคอย่างโชกโชนผาดโผนพาเธออยากกลับไปเยือนถ้ำเพื่อทำใจ ผจญภัยให้องอาจฉกาจกล้าแสวงหาตัวตนค้นมายา เมื่อเกิดมาความท้าทาย ที่หมายคนถ้ำเคยเป็นที่ลี้ภัยให้ผู้แพ้ หรือที่แผ่เมตตามหากุศลเป็นที่ปลีกวิเวกเสกท่องมนตร์ หรือเสือปล้นหลบลี้คดีความเคยเป็นที่นางนอนป้อนนมลูก ถ้ำหลวงถูกธารามาผ่าข้ามดั่งขวากหนามและความพยายาม มีคำถามให้ผู้คนค้นมากมายบรรพชนคนเคยทำถ้ำเป็นบ้าน เป็นวิมานผ่านใช้หลบภัยหลายคนหลายรุ่นหมุนวนค้นเคลื่อนคลาย มิใช่ง่ายกว่าจะมาตั้งธานีมาปลูกบ้านแปงเมืองรุ่งเรืองได้ คนคลี่คลายทายท้ามาทุกที่ลี้ภัยปนคนชั้นสองต้องคดี ในยุคนี้ก็มากมีถ้ำลี้ภัยถ้ำขังเธอไว้ไม่ได้ใจเธอสู้ ออกมารู้อยู่ไม่เป็นเห็นถ้ำใหญ่ข้างนอกนี้ก็มีถ้ำยากทำใจ เป็นถ้ำใหญ่กว่าใหญ่ให้เธอดูเราเชียร์เธอทีมหมูป่าอย่าพ่ายแพ้ ผจญภัยให้ได้แผลแค่ข่วนหูคอยเฝ้าลุ้นชัยชนะเหล่าดนู แด่ทุกผู้นักสู้ทุกท่านกล้าหาญเอย 
เข้าถ้ำไปท่องเที่ยวเลี้ยวไปไหน เธอหายไปหลายวันแล้วทางแถวถ้ำ ทีมหมูป่าถ้าหนังเหนียวถูกเคี่ยวกรำ ต้องค่อยคลำหาทางอย่างยากเย็น เยาว์ที่รัก เธอคือนักผจญภัย ความฝันใฝ่ไปสู่
กวีประชาไท,ถ้ำหลวง,ธุลีดาวหาง